Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: szóló 1034/1992. (VII. 1.) Korm. határozat mellékletét
Paragraph Index: 1011

4. A FELADATOK Az évszámprobléma kezelésében a kormányzatnak az érintettek egyes csoportjai vonatkozásában eltérő lehetőségei és feladatai vannak. A problémára adandó hatékony és célirányos válasz megköveteli, hogy a feladatok meghatározása az érintettek szerint csoportosítva történjen. 4.1. A piacgazdaság részvevői A piacgazdaság résztvevői vonatkozásában az állam közvetlen, direkt beavatkozást általában nem végez. Az egyes specifikus szereplők szerint csoportosítva a kormányzati feladatok az alábbiak: — Az állampolgárok Megfelelő tájékoztatással el kell kerülni a tájékozatlanságból, az esetleges rémhírterjesztésből, egyes érintett szolgáltatók, termék-előállítók esetleges tisztességtelen piaci magatartásból adódó pánikhangulat kialakulását. Fel kell világosítani az állampolgárokat mint fogyasztókat, vásárlókat a jogaikról, valamint azokról az egyszerű, mindenkitől elvárható ellenőrzési, megelőzési tevékenységekről, amelyek végrehajtásával teljes nyugalommal folytatható a normál életvitel. Ehhez mind a 2000. év probléma menedzselésére kijelölt központi szervezetnek, mind az állampolgárok részére nyújtott szolgáltatások felügyeletében érintett állami szerveknek közvetlenül, illetve a szolgáltatást nyújtókon keresztül megfelelő kiadványokról és a tájékoztatás más formáiról gondoskodniuk kell. Jogi eszközökkel elejét kell venni az állampolgárok kiszolgál- 1999/61. szám tatottá válásának, s egyben meg kell akadályozni a spekulatív, a jelenséggel visszaélő állampolgári magatartást is. A központi menedzselési szervezetnek kezdeményeznie kell a szükséges jogszabályok kiadását. Szükség esetén az állam átmeneti intézkedésekkel gondoskodik arról, hogy az állami szolgáltatási rendszerekben fellépő esetleges zavar az állampolgárokat ne érinthesse közvetlenül (pl. nyugdíjfizetés stb.). — A kisvállalkozások Ezeknél a szervezeteknél hazánkban még igen kezdetlegesnek tekinthető az informatika alkalmazása, amely elsősorban az alap adminisztrációra korlátozódik. A működési zavarok elhárítására ugyanakkor ezeknek a szervezeteknek többnyire nincsenek megfelelő forrásaik. Az állam a kisvállalkozások csekély gazdasági tartalékaira való tekintettel az általuk nagy számban használt informatikai technológiáknál a probléma kezelésére vonatkozóan információkat szolgáltat. — A középvállalkozások Segít az ebben a körben legelterjedtebb típus alkalmazásoknál a probléma felismerésében, a lehetséges kezelésére vonatkozó információk összegyűjtésével, közzétételével, szorosan együttműködve az érintett kamarákkal, társadalmi szervezetekkel. — Nagyvállalkozások Az ezeknél a szervezeteknél feltételezhető menedzselési profizmus miatt indokoltan nem lehet szükség kormányzati segítségre. Ebben a szférában a gazdaság stabilitásának felügyeletéhez a Kormánynak szüksége van olyan folyamatos tájékozódásra, amelyből a felkészülés mértéke figyelemmel kísérhető, és időben kiderülnek az esetleges zavarok. A Kormánynak ugyanakkor gondoskodni kell a nagy cégek működésében lényeges pénzügyi vonzatú állami szolgáltatások folyamatosságáról (vám, áfa). — A beágyazott rendszerek felelősei Sajátos feladatkört jelentenek az úgynevezett beágyazott rendszerek, ahol a számítógép (pl. mikroprocesszor) — esetenként a felhasználó tudta nélkül — egy rendszer beépített részét képezi. Az előbbiekben említett feladatmegfogalmazás az olyan beágyazott rendszerekre érvényes, ahol az alkalmazó a rendszert ismeri, s a működésben tartásáról tudatosan képes gondoskodni. Ebbe a kategóriába sorolhatók például a termelőeszközök informatikai jellegű vezérlései is. Ugyanakkor külön feladatkörként jelenik meg a rendszert nem ismerő felhasználóknál található beágyazott rendszerek köre. Ilyenek tipikusan a lakossági felhasználók. Veszélyeztetettnek tekinthetők egyes szolgáltató intézmények is (pl. egyes egészségügyi berendezéseknél sem mindig azonosítható a szállító, hazánkban nem ismert a gyártó). Ebben a feladatkörben a forgalmazókon kívül az adott eszközhalmazra garanciális, szavatossági, illetve egyéb javításokat végző szervezetek közreműködése szükséges az egyes berendezések veszélyeztetettségére vonatkozó információk közzétételében, illetve a lehetséges intézkedések meghatározásában. Ehhez a kamarák aktív segítsége, illetve egyéb ösztönző intézkedések szükségesek. Az állam ezen a területen a lényeges problémákat okozó termékcsoportoknál (pl. otthoni használatú egészségügyi műszerek) az információk közzétételéhez segítséget nyújt. 4.2 A stratégiai cégek A piacgazdaság résztvevői vonatkozásában megfogalmazott feladatokon túl az állam a 2000. év dátumváltási problémakör szempontjai alapján az ellátás és a gazdaság működőképességének biztosításához a stratégiailag fontos szervezetek részére a védelmi igazgatási feladatkörhöz kapcsoltan további feladatokat is megfogalmaz. — Működési zavarelhárítási tervek A stratégiai szolgáltatások esetében az állam elvárja, hogy az informatikai támogatás zavaraira a szolgáltatást nyújtó szervezet megfelelő elhárítási tervvel rendelkezzen. — Monitorozás Az ellátásban fontos szervezetek felkészülését a védelmi igazgatásról szóló jogszabályok alapján a megfelelő védelmi igazgatási apparátus kötelező adatszolgáltatásra építve felügyeli. Ez nem sérti a vállalkozások érdekeit, mert az így gyűjtött adatok csak a fenyegetés elhárítására való felkészülést, illetve a konkrét szükségintézkedéseket szolgálhatják, egyéb felhasználásuk a jogszabályokból adódóan tilos. A kiemelten ellenőrzött szervezetek közé tartoznak a biztonsági okból lényeges intézmények is (például az atomenergia, a légi közlekedés irányítás szervezetei stb.). 4.3. Az állami tulajdoni hányaddal befolyásolható cégek Az általános piaci szereplők vonatkozásában támasztott követelményeken túl az államnak élnie kell tulajdonosi jogköréből fakadó lehetőségeivel a probléma kezeléséhez. Az államnak a tulajdonosi jogait gyakorló szervezeteken (személyeken) keresztül — ÁPV Rt. stb. — a cégek menedzsmentjétől tulajdonosi elvárásként kezdeményeznie kell a 2000. probléma megfelelő szintű kezelését. Egyben ezeknek a szervezeteknek a felkészülés monitorozásában is közre kell működniük (periodikus információ kérés). 4.4. A központi közigazgatási szervezetek A központi közigazgatás esetében a Kormány közvetlen irányítási jogköréből adódóan lehetőség nyílik a szükséges intézkedések közvetlen tervezésű, menedzselésű végrehajtására. A rendelkezésre álló rövid időre való tekintettel a feladathoz illeszkedő irányítási struktúrák kialakítása és feszes ütemterv betartatása szükséges. — Kiemelt rendszerek menedzselése A társadalom folyamatos működőképessége szempontjából lényeges, dátumkritikus rendszereket (amelyeknél 1999/61. szám átmeneti zavar is komoly problémákat okozna) a többi informatikai rendszertől elkülönítetten kell kezelni. Idetartozik például a vám, az áfa, a kincstári elszámolás és a bűnüldözéshez szükséges mértékben a személyi adatnyilvántartás. A rendszerek kijelöléséről a kormánybiztos dönt, és folyamatos felügyeletet gyakorol. — Kormányzati informatikai rendszerek A kormányzatban megjelenő informatikai problémák esetében törekedni kell a hibás rendszerek központi, egységes megoldással való kiváltására. — A szolgáltatás fenntarthatóságának vizsgálata A probléma gazdaságos kezelésének eléréséhez a szervezeteknek első lépésben a szolgáltatásaik folyamatosságának biztosításához kell működési zavarelhárítási tervet készíteniük. Ezek a vizsgálatok adják meg az alapot annak eldöntésére, hogy milyen rendszerek működésben tartása kulcskérdés. — A felkészülés végrehajtása Az előbbiekben ismertetett feladatok elvégzéséből adódó információk figyelembevételével az egyes szervezetek maguk végzik el a működésük felkészítését a 2000. évszám használatára. A felkészülésre minden szervezetnek tervvel kell rendelkeznie, a tervről illetve a végrehajtásának állapotáról a kormánybiztost folyamatosan tájékoztatni kell. 4.5. Az önkormányzati szervezetek Az önkormányzatok esetében a Kormány beavatkozási lehetőségei korlátozottak, ezért e terület felkészülése részben eltér a központi közigazgatásban alkalmazott megoldásoktól. Hangsúlyozni kell, hogy az átállási feladat nem csak az önkormányzatok közvetlen intézményi hátterére (polgármesteri hivatal), hanem az önkormányzati intézményekre (iskola, kórház stb.) is vonatkozik. — Típusmegoldások kialakítása Az önkormányzatoknál meglévő tipikus feladatkörök egy részének zavartalan működése érdekében a kormányzat informatikai támogatást nyújt. — Szolgáltatás működésben tarthatóságának vizsgálata Az önkormányzati szervezeteknek is célszerű működési zavarelhárítási tervet készíteniük szolgáltatásaik folyamatos fenntartására, amelyben az informatikai támogatás működési zavarainak kezelésére kell elsődlegesen felkészülniük. — A felkészülés elvégzése Az egyes szervezeteknek maguknak kell elvégezni a folyamatos működésüket garantáló felkészítést az előbbiekben ismertetett feladatok végrehajtásának állapotából adódó információk figyelembevételével. A felkészülés állapotáról a kormánybiztost informálni.

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes